cyanic-selkie/wikianc huggingface dataset:
राष्ट्रमंडल शासनाध्यक्षों की बैठक
राष्ट्रमंडल शासनाध्यक्षों की बैठक (सीएचओजीएम) एक द्विवार्षिक बैठक है जोकि राष्ट्रों के राष्ट्रमंडल का मुख्य निर्णयकारी पटल है, जहां राष्ट्रमंडल देशों के शासनाध्यक्ष, जिनमें विभिन्न राष्ट्रमंडल देशों के प्रधानमंत्री और राष्ट्रपतिगण शामिल हैं, आपसी हितों के मामलों पर चर्चा करने के लिए कई दिनों हेतु एकत्रित होते हैं। यह बैठक राष्ट्रमंडल प्रधानमंत्रियों की बैठकों का उत्तराधिकारी है तथा उससे भी पहले की, इंपीरियल सम्मेलन और औपनिवेशिक सम्मेलन की भी, जिन्हें १८८७ से आयोजित किया जाता रहा है। इसके अलावा, वित्त मंत्रियों, कानून मंत्रियों, स्वास्थ्य मंत्रियों आदि की नियमित बैठकें भी होती हैं। उनके समक्ष विशेष सदस्यों के रूप में बकाया राशि के सदस्यों को या तो मंत्रिस्तरीय बैठकों या शासनाध्यक्ष-स्तरीय बैठकों में प्रतिनिधि भेजने के लिए आमंत्रित नहीं किया जाता है।
शासनाध्यक्षों की बैठक की मेजबानी करने वाले सरकार के प्रमुख को राष्ट्रमंडल पदासीन (कॉमनवेल्थ चेयरपर्सन-इन-ऑफिस) कहा जाता है जो अगकी बैठक तक इस पड़ पर बना रखता है।
रूपरेखा
हर दो साल में यह बैठक किसी सदस्य राज्य में आयोजित की जाती है जिसकी अध्यक्षता उस देश के संबंधित प्रधानमंत्री या राष्ट्रपति करते हैं, जो अगली बैठक तक राष्ट्रमंडल पदाध्यक्ष बने रहते है। महारानी एलिजाबेथ द्वितीय, जो राष्ट्रमंडल की प्रमुख हैं, ने ओटावा (1973 में) से लेकर पर्थ तक (2011 में) सभी शासनाध्यक्षों की बैठकों में भाग लिया है, हालांकि उनकी औपचारिक भागीदारी 1997 में ही शुरू हुई थी। 2013 की बैठक में वेल्स के राजकुमार द्वारा उनका प्रतिनिधित्व किया गया था क्योंकि वे बढ़ती उम्र के कारण लंबी यात्राएँ करने में अक्षम थीं। माल्टा में 2015 के शिखर वार्ता तथा लंदन में आयोजित 2018 की वार्ता में रानी ने, राष्ट्रमंडल के प्रमुख के रूप में भाग लिया था।
एजेंडा
मिलब्रुक कॉमनवेल्थ एक्शन प्रोग्राम के तहत, प्रत्येक बैठक कॉमनवेल्थ मिनिस्ट्रियल एक्शन ग्रुप के रेमिट को नवीनीकृत करने के लिए जिम्मेदार है, जिसकी जिम्मेदारी कॉमनवेल्थ के मुख्य राजनीतिक सिद्धांतों पर हरारे घोषणा को बनाए रखना है।
हुल्लड़ मुरादाबादी
हुल्लड़ मुरादाबादी (२९ मई १९४२ – १२ जुलाई २०१४) एक हिंदी हास्य कवि थे। इतनी ऊंची मत छोड़ो, क्या करेगी चांदनी, यह अंदर की बात है, तथाकथित भगवानों के नाम जैसी हास्य कविताओं से भरपूर पुस्तकें लिखने वाले हुल्लड़ मुरादाबादी को कलाश्री, अट्टहास सम्मान, हास्य रत्न सम्मान, काका हाथरसी पुरस्कार जैसे पुरस्कार से सम्मानित किया गया था। भारत के पूर्व राष्ट्रपति डा. शंकर दयाल शर्मा द्वारा मार्च १९९४ में राष्ट्रपति भवन में अभिनंदन हुआ था।
जन्म
हुल्लड़ मुरादाबादी का जन्म २९ मई १९४२ को गुजरावाला, पाकिस्तान में हुआ था। बंटवारे के दौरान परिवार के साथ मुरादाबाद, उत्तर प्रदेश आ गए थे। इनका वास्तविक नाम सुशील कुमार चड्ढा था।
प्रारम्भिक जीवन
मुरादाबाद में बुध बाजार से स्टेशन रोड पर सबरवाल बिल्डिंग के पीछे दाहिनी ओर स्थित एक आवास में किराए पर उनका परिवार रहने लगा। बाद में पंचशील कालोनी (सेंट मैरी स्कूल के निकट, सिविल लाइंस) में उन्होंने अपना आवास बना लिया था।
करीब १५ वर्ष पूर्व इस मकान को उन्होंने बेच दिया था और मुंबई में जाकर बस गए थे। परिवार में पत्नी कृष्णा चड्ढा के साथ ही युवा हास्य कवियों में शुमार पुत्र नवनीत हुल्लड़, पुत्री सोनिया एवं मनीषा हैं। महानगर के केजीके कालेज में शिक्षा ग्रहण करते हुए बीएससी की और हिंदी से एमए की डिग्री हासिल की। पढ़ाई के दौरान ही वह कालेज में सहपाठी कवियों के साथ कविता पाठ करने लगे थे।
शुरुआत में उन्होंने वीर रस की कविताएं लिखी लेकिन कुछ समय बाद ही हास्य रचनाओं की ओर उनका रुझान हो गया और हुल्लड़ की हास्य रचनाओं से कवि मंच गुलजार होने लगे। सन १९६२ में उन्होंने ‘सब्र’ उप नाम से हिंदी काव्य मंच पर अपनी उपस्थिति दर्ज कराई। बाद में वह हुल्लड़ मुरादाबादी के नाम से देश दुनिया में पहचाने गए।
अभिनय
फिल्म संतोष एवं बंधनबाहों में भी उन्होंने अभिनय किया था। भारतीयों के फिल्मों के भारत कुमार कहे जाने वाले मनोज कुमार के साथ उनके मधुर संबंध रहे हैं।
हास्य कवि के रूप में
हुल्लड़ मुरादाबादी ने अपनी रचनाओं में हर छोटी सी बात को अपनी रचनाओं का आधार बनाया। कविताओं के अलावा उनके दोहे सुनकर श्रोता हंसते हंसते लोटपोट होने लगते। हुल्लड़ के कुछ ऐसे ही दोहों पर नजर डालिए-
कर्जा देता मित्र को वो मूरख कहलाय
महामूर्ख वो यार है
जो पैसे लौटाय
पुलिस पर व्यंग्य करते हुए लिखा है-
बिना जुर्म के पिटेगा
समझाया था तोय
पंगा लेकर पुलिस से
साबित बचा न कोय
उनका एक दोहा- पूर्ण सफलता के लिए, दो चीजें रख याद, मंत्री की चमचागिरी, पुलिस का आशीर्वाद।’ राजनीति पर उनकी कविता- ‘जिंदगी में मिल गया कुरसियों का प्यार है, अब तो पांच साल तक बहार ही बहार है, कब्र में है पांव पर, फिर भी पहलवान हूं, अभी तो मैं जवान हूं...।’ उन्होंने कविताओं और शेरो शायरी को पैरोडियों में ऐसा पिरोया कि बड़ों से लेकर बच्चे तक उनकी कविताओं में डूबकर मस्ती में झूमते रहते। एचएमवी एवं टीसीरीज से कैसेट्स से ‘हुल्लड़ इन हांगकांग’ सहित रचनाओं का एलबम भी हैं। उन्होंने बैंकाक, नेपाल, हांगकांग, तथा अमेरिका के 18 नगरों में यात्राये भी की।
निधन
७२ साल के हुल्लड़ लंबे वक्त से बीमार चल रहे थे। वो छह साल से डायबिटीज और थायराइड संबंधी दिक्कतों से पीड़ित थे। १२ फ़रवरी २०१४ दिन शनिवार को शाम करीब 4 बजे मुंबई स्थित आवास में दिल का दौरा पड़ने से उनका निधन हो गया। हुल्लड़ मुरादाबादी के निधन की खबर से शहर के कवि साहित्य जगत में शोक की लहर दौड़ गई।
होमोसिस्टिन
होमोसिस्टिन एक कार्बनिक यौगिक है।
हेमा मालिनी
हेमा मालिनी बालीवुड की उन गिनी-चुनी अभिनेत्रियों में शामिल हैं, जिनमें सौन्दर्य और अभिनय का अनूठा संगम देखने को मिलता है। लगभग चार दशक के कैरियर में उन्होंने कई सुपरहिट फिल्मों में काम किया लेकिन कैरियर के शुरुआती दौर में उन्हें वह दिन भी देखना पड़ा था जब एक निर्माता-निर्देशक ने उन्हें यहां तक कह दिया था कि उनमें स्टार अपील नहीं है।
हेमा मालिनी फिल्म इंडस्ट्री में जगह बनाने के लिए 1968 तक संघर्ष करती रहीं लेकिन उन्हें काम नहीं मिला। वह साल उनके सिने कैरियर का सुनहरा वर्ष साबित हुआ जब उन्हें सुप्रसिद्ध निर्माता-निर्देशक और अभिनेता राजकपूर की फिल्म (सपनों का सौदागर) में पहली बार नायिका के रूप में काम करने का मौका मिला। फिल्म के प्रचार के दौरान हेमा मालिनी को। ड्रीम गर्ल. के रूप में प्रचारित किया गया। बदकिस्मती से फिल्म टिकट खिडकी पर असफल साबित हुई लेकिन अभिनेत्री के रूप में हेमा मालिनी को दर्शकों ने पसंद कर लिया। जया चक्रवर्ती फिल्म निर्माता थीं। घर में फिल्मी माहौल होने से हेमा मालिनी का झुकाव भी फिल्मों की ओर हो गया। उन्होंने अपनी प्रारंभिक शिक्षा चेन्नई से पूरी की। वर्ष 1961 में हेमा मालिनी को एक लघु नाटक .पांडव वनवासम .में बतौर नर्तकी काम करने का अवसर मिला।
हेमा मालिनी को पहली सफलता वर्ष 1970 में प्रदर्शित फिल्म (जॉनी मेरा नाम) से हासिल हुई। इसमें उनके साथ अभिनेता देवानंद मुख्य भूमिका में थे। फिल्म में हेमा और देवानंद की जोड़ी को दर्शकों ने सिर आंखों पर लिया और फिल्म सुपरहिट रही। हेमा मालिनी को प्रारंभिक सफलता दिलाने में निर्माता.निर्देशक रमेश सिप्पी की फिल्मों का बड़ा योगदान रहा। उन्हें पहला बड़ा ब्रेक उनकी ही फिल्म (अंदाज)1971 से मिला। इसे महज संयोग कहा जाएगा कि निर्देशक के रूप में रमेश सिप्पी की यह पहली फिल्म थी। इस फिल्म में हेमा मालिनी ने राजेश खन्ना की प्रेयसी की भूमिका निभाई जो उनकी मौत के बाद नितांत अकेली हो जाती है। अपने इस किरदार को हेमा मालिनी ने इतनी संजीदगीकि दर्शक उस भूमिका को आज भी भूल नहीं पाए हैं।
वर्ष 1972 में हेमा मालिनी को रमेश सिप्पी की ही फिल्म (सीता और गीता) में काम करने का अवसर मिला जो उनके सिने कैरियर के लिए मील का पत्थर साबित हुई। इस फिल्म की सफलता के बाद वह शोहरत की बुंलदियों पर जा पहुंचीं। उन्हें इस फिल्म में दमदार अभिनय केलिए सर्वश्रेष्ठ अभिनेत्री के फिल्म फेयर पुरस्कार से भी सम्मानित किया गया। रमेश सिप्पी निर्देशित फिल्म सीता और गीता में जुड.वा बहनों की कहानी थी जिनमें एक बहन ग्रामीण परिवेश में पली. बढ़ी है और डरी सहमी रहती है जबकि दूसरी तेज तर्रार युवती होती है।
हेमा मालिनी सीता और गीता से फिल्म इंडस्ट्री में शोहरत की बुलंदियों पर पहुंची लेकिन दिलचस्प बात यह है कि फिल्म के निर्माण के समय निर्देशक रमेश सिप्पी नायिका की भूमिका के लिए मुमताज का चयन करना चाहते थे लेकिन किसी कारण से वह यह फिल्म नहीं कर सकी। बाद में हेमा मालिनी को इस फिल्म में काम करने का अवसर मिला।
परदे पर हेमा मालिनी की जोड़ी धर्मेन्द्र के साथ खूब जमी। यह फिल्मी जोड़ी सबसे पहले फिल्म (श्राफत) से चर्चा में आई। वर्ष 1975 में प्रदर्शित फिल्म (शोले) में धर्मेन्द्र ने वीरु और हेमामालिनी ने बसंती की भूमिका में दर्शकों का भरपूर मनोंरजन किया। हेमा और धमेन्द्र की यह जोड़ी इतनी अधिक पसंद की गई कि धर्मेन्द्र की रील लाइफ की (ड्रीम गर्ल) हेमामालिनी उनके रीयल लाइफ की ड्रीम गर्ल बन गईं। बाद में इस जोड़ी ने ड्रीम गर्ल चरस आसपास प्रतिग्या राजा जानी रजिया सुल्तान अली बाबा चालीस चोर बगावत आतंक द बर्निंग ट्रेन चरस दोस्त आदि फिल्मों में एक साथ काम किया। वर्ष 1975 हेमा मालिनी के सिने कैरियर का अहम पड़ाव साबित हुआ। उस वर्ष उनकी संन्यासी धर्मात्मा खूशबू और प्रतिज्ञा जैसी सुपरहिट फिल्में प्रदर्शित हुई। उसी वर्ष हेमा मालिनी को अपने प्रिय निर्देशक रमेश सिप्पी की फिल्म (शोले) में काम करने का मौका मिला। इस फिल्म में अपने अल्हड. अंदाज से हेमा मालिनी ने दर्शकों का भरपूर मनोरंजन किया। फिल्म में हेमा मालिनी के संवाद उन दिनों दर्शकों की जुबान पर चढ. गए और आज भी सिने प्रेमी उन संवादों की चर्चा करते हैं।
सत्तर के दशक में हेमा मालिनी पर आरोप लगने लगे कि वह केवल ग्लैमर वाले किरदार ही निभा सकती है लेकिन उन्होंने खुशबू 1975 किनारा 1977 और मीरा 1979 जैसी फिल्मों में संजीदा किरदार निभाकर अपने आलोचकों का मुंह हमेशा के लिए बंद कर दिया। इस दौरान हेमा मालिनी के सौंदर्य और अभिनयका जलवा छाया हुआ था। इसी को देखते हुए निर्माता प्रमोद चक्रवर्ती ने उन्हें लेकर फिल्म .ड्रीम गर्ल .का निर्माण तक कर दिया।
वर्ष 1990 में हेमा मालिनी ने छोटे पर्दे की ओर भी रूख किया और धारावाहिक नुपूर का निर्देशन भी किया। इसके बाद वर्ष 1992 में फिल्म अभिनेता शाहरूख खान को लेकर उन्होंने फिल्म (दिल आशना है) का निर्माण और निर्देशन किया। वर्ष 1995 में उन्होंने छोटे पर्दे के लिए। मोहिनी .का निर्माण और निर्देशन किया।
फिल्मों में कई भूमिकाएं निभाने के बाद हेमा मालिनी ने समाज सेवा के लिए राजनीति में प्रवेश किया और भारतीय जनता पार्टी के सहयोग से राज्य सभा की सदस्य बनीं। हेमा मालिनी को फिल्मों में उल्लेखनीय योगदान के लिए 1999 में फिल्मफेयर का लाइफटाइम एचीश्री सम्मान से भी सम्मानित की गईं।
जमनादास मजेठिया
फ़िल्म
खिचड़ी (२०१०) – हिमांशु सेठ
मैखुर्द
मैखुर्द में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
दक्षिणी वियतनाम
वियतनाम गणराज्य (सामान्यतः दक्षिणी वियतनाम के नाम से जाना गया) दक्षिण पूर्व एशिया में एक देश था।
स्वतंत्रता सेनानी एक्स्प्रेस २५६१
स्वतंत्रता सेनानी एक्स्प्रेस 2561  भारतीय रेल द्वारा संचालित एक मेल एक्स्प्रेस ट्रेन है। यह ट्रेन दरभंगा जंक्शन रेलवे स्टेशन (स्टेशन कोड:DBG) से 03:30PM बजे छूटती है और नई दिल्ली रेलवे स्टेशन (स्टेशन कोड:NDLS) पर 12:35PM बजे पहुंचती है। इसकी यात्रा अवधि है 21 घंटे 5 मिनट।
होमोटाउरिन
होमोटाउरिन एक कार्बनिक यौगिक है।
असुर, बेरीनाग तहसील
असुर, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
कविता राय
कविता राय (Kavita Roy) (जन्म ;१० अप्रैल १९८०, हाजीपुर ) एक पूर्व भारतीय महिला क्रिकेट खिलाड़ी है। ये भारतीय टीम के लिए एक दिवसीय अंतर्राष्ट्रीय क्रिकेट मैच खेला करती थी और ये गेंदबाजी और बल्लेबाजी दोनों किया करती थी।
सुस (वंश)
सुस (Sus) समखुरीय स्तनधारियों का एक जीववैज्ञानिक वंश है जिसमें जंगली सूअर और पालतू सूअर आते हैं। यह वंश सूइडाए कुल का भाग है, जो सुइना उपगण में सम्मिलित है। सभी सूइडाए जातियों की तरह सुस जातियाँ भी यूरेशिया और अफ्रीका के मूलनिवासी हैं।
छोटी तवा नदी
यह नदी मध्यप्रदेश के बैतूल जिला की एक छोटी नदी है जो आवना तथा सुक्ता नदियो के मिलने से बनी हैँ। सुक्ता खानदेश से बुरहानपुर में प्रवेश करती है एवं उत्तर में आवना (खण्डवा)से मिलती हैँ।
भठली, सांरगढ मण्डल
भठली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
हाइड्रोक्लोरोथायाजाइड
हाइड्रोक्लोरोथायाजाइड एक कार्बनिक यौगिक है।
मध्यकालीन भारत
712 AD से 1707
एक वैकल्पिक परिभाषा में, जिसे हाल के लेखकों के प्रयोग में देखा जा सकता है, मध्यकालीन काल की शुरुआत को आगे बढ़ा कर 10वीं या 12वीं सदी बताया जाता है। और इस काल के अंत को 18वीं शताब्दी तक धकेल दिया गया है, अत: इस अवधि को प्रभावी रूप से मुस्लिम वर्चस्व (उत्तर भारत) से ब्रिटिश भारत की शुरुआत के बीच का माना जा सकता है। अत: 8वीं शताब्दी से 11वीं शताब्दी के अवधि को "प्रारंभिक मध्ययुगीन काल" कहा जायेगा। भारत में इस काल में लोगों का जीवन कृषि पर निर्भर था
प्रारंभिक मध्यकालीन युग (8वीं से 11वीं शताब्दी)
मध्यकाल के प्रारम्भ को लेकर इतिहासकारों के बीच मतभेद जहाँ कुछ इतिहासकार इसे गुप्त राजवंश के पतन के बाद ५-छटी शताब्दी के बाद से शुरू हुआ मानते है जबकि कुछ इसे ७-८वीं शताब्दी से शुरू हुआ मानते है। गुप्त साम्राज्य के पतन के बाद और दिल्ली सल्तनत के शुरू होने के बीच भारतवर्ष कई छोटे राज्य में बटा हुआ था। हलांकि कई साम्राज्यों ने इसे पुनर्गठित करने की कोशिश की लेकिन ज्यादा समय के लिये नहीं कर सके। इस दौर में सबसे महत्वपूर्ण गुर्जर-प्रतिहार, पाल और राष्ट्रकूट साम्राज्य के बीच त्रिपक्षीय संघर्ष और भारत पर मुस्लिम आक्रमण का शुरूआत रहा। उस दौर के कुछ राजवंश जिन्होनें शासन किया।
पश्चिम से मुस्लिम आक्रमणों में तेजी
फ़ारस पर अरबी तथा तुर्कों के विजय के बाद ११वीं सदी में इन शासकों का ध्यान भारत की ओर गया। इसके पहले छिटपुट रूप से कुछ मुस्लिम शासक उत्तर भारत के कुछ इलाकों को जीत या राज कर चुके थे पर इनका प्रभुत्व तथा शासनकाल अधिक नहीं रहा था। हालाँकि अरब सागर के मार्ग से अरब के लोग दक्षिण भारत के कई इलाकों खासकर केरल से अपना व्यापार संबंध इससे कई सदी पहले से बनाए हुए थे, पर इससे भी इन दोनों प्रदेशों के बीच सांस्कृतिक आदान प्रदान बहुत कम ही हुआ था।
दिल्ली सल्तनत
१२वीं सदी के अंत तक भारत पर तुर्क, अफ़गान तथा फ़ारसी आक्रमण बहुत तेज हो गए थे। मुहम्मद गौरी के बारंबार आक्रमण ने दिल्ली सल्तनत को हिला कर रख दिया। ११९२ इस्वी में तराईन के युद्ध में दिल्ली के चौहान वंश के शासक पृथ्वीराज चौहान पराजित हुए और इसके बाद दिल्ली की सत्ता पर पश्चिमी आक्रांताओं का कब्जा हो गया। हालाँकि मुहम्मद गौरी पृथ्वीराज को हराकर वापस लौट गया पर उसके ग़ुलामों (दास) ने दिल्ली की सत्ता पर राज किया और आगे यही दिल्ली सल्तनत की नींव साबित हुई।
दिल्ली की सल्तनत पर पांच वंशों ने शासन किया-
जसवाल, पाकिस्तान
जसवाल , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
मध्यकालीन भारत
विजयनगर साम्राज्य
विजयनगर साम्राज्य की स्थापना हरिहर तथा बुक्का नामक दो भाइयों ने की थी। यह 14वीं सदी में अपने चरम पर पहुँच गया था जब कृष्णा नदी के दक्षिण का सम्पूर्ण भूभाग इस साम्राज्य के अन्तर्गत आ गया था। यह उस समय भारत का एकमात्र हिन्दू राज्य था। हालाँकि अलाउद्दीन खिल्जी द्वारा कैद किये जाने के बाद हरिहर तथा बुक्का ने इस्लाम कबूल कर लिया था जिसके बाद उन्हें दक्षिण विजय के लिए भेजा गया था। पर इस अभियान में सफलता न मिल पाने के कारण उन्होंने विद्यारण्य नामक संत के प्रभाव में उन्होंने वापस हिन्दू धर्म अपना लिया था। उस समय विजयनगर के शत्रुओं में बहमनी, अहमदनगर, होयसल बीजापुर तथा गोलकुंडा के राज्य थे।
विजयनगर साम्राज्य पर चार राजवंशों ने शासन किया-
दिल्ली सल्तनत का पतन
लोदी शासको के कई गलत निर्णयों के कारण प्रजा का उनके प्रति असंतुष्टी तेजी से फैलने लगी। फिरोज शाह तुगलक ने स्थायी सेना समाप्त करके सामन्ती सेना का गठन किया। सैनिकों के वेतन समाप्त कर के ग्रामीण क्षेत्रों में भूमि अनुदान दिया गया। जिससे सैना भी लाभ पाकर शिथिल पड़ने लगी। प्रशासनिक दुर्बलता, आर्थिक संकट, न्याय व्यवस्था में लचीलापन, जजिया व अन्य कर लगाने जैसे कई कारण थे। जो लोदी वंश के पतन के कारण बने।
मुग़ल वंश
पंद्रहवीं सदी के शुरुआत में मध्य एशिया में फ़रगना के निर्वासित राजकुमार जाहिरुद्दीन (बाबर) काबुल में आ बसे। वहा वे फारसी साम्राज्य का काबुल प्रान्त का अधिपति नियुक्त थे। दिल्ली के निर्बल शासक और दौलत खान (पंजाब का अधिपति) के बुलावे में बाबर ने दिल्ली की ओर कुच किया जहाँ उसका इब्राहीम लोदी के साथ युद्ध हुआ। जिसमें लोदी की हार हुई और इसके साथ ही भारत में मुगल वंश की नींव पड़ गई जिसने अगले 300 वर्षों तक एकछत्र राज्य किया। दिल्ली में स्थापित होने के बाद बाबर को राजपूत विद्रोह का सामना करना पड़ा। राजपूत शासक राणा सांगा के साथ खानवा का युद्ध हुआ जिसमें बाबर फिर विजयी हुआ। बाबर की मृत्यु के बाद उसका पुत्र हूमाय़ूं शासक बना। उसे दक्षिण बिहार के सरगना शेरशाह सूरी ने हराकर सत्ताच्युत कर दिया, लेकिन शेरशाह की मृत्यु के बाद उसने दिल्ली की सत्ता पर वापस अधिकार कर लिया।
हुमायुँ का पुत्र अकबर एक महान शासक साबित हुआ और उसने साम्राज्य विस्तार के अतिरिक्त धार्मिक सहिष्णुता तथा उदार राजनीति का परिचय दिया। वह एक लोकप्रिय शासक भी था। उसके बाद जहाँगीर तथा शाहजहाँ सम्राट बने। शाहजहाँ ने ताजमहल का निर्माण करवाया जो आज भी मध्यकालीन दुनिया के सात आश्चर्यों में गिना जाता है। इसके बाद औरंगजेब आया। उसके शासनकाल में कई धार्मिक व सैनिक विद्रोह हुए। हालाँकि वो सभी विद्रोहों पर काबू पाने में विफल रहा पर सन् १७०७ में उसकी मृत्यु का साथ ही साम्राज्य का विघटन आरंभ हो गया था। एक तरफ मराठा तो दूसरी तरफ अंग्रेजों के आक्रमण ने दिल्ली के बादशाह को नाममात्र का ही बादशाह बनाकर छोडा।
मराठा साम्राज्य
जिस समय बहमनी सल्तनत का पतन हो रहा था उस समय मुगल साम्राज्य अपने चरमोत्कर्ष पर था - विशाल साम्राज्य, बगावतों से दूर और विलासिता में डूबा हुआ। उस समय शाहजहाँ का शासन था और शहज़ादा औरंगजेब उसका दक्कन का सूबेदार था। बहमनी के सबसे शक्तिशाली परवर्ती राज्यों में बीजापुर तथा गोलकुण्डा के राज्य थे। बीजापुर के कई सूबेदारों में से एक थे शाहजी। शाहजी एक मराठा थे और पुणे और उसके दक्षिण के इलाकों के सूबेदार। शाहजी की दूसरी पत्नी जीजाबाई से उनके पुत्र थे शिवाजी। शिवाजी बाल्यकाल से ही पिता की उपेक्षा के शिकार थे क्योंकि शाहजी अपनी पहली पत्नी पर अधिक आसक्त थे। शिवाजी ने बीजापुर के सुल्तान आदिलशाह को खबर भिजवाई कि अगर वे उन्हें वहां का किला दे देंगे तो शिवाजी उन्हें तत्कालीन किलेदार के मुकाबिले अधिक पैसे देंगे। सुल्तान ने अपने दरबारियों की सलाह पर - जिन्हें शिवाजी ने पहले ही घूस देकर अपने पक्ष में कर लिया था - किला शिवाजी को दे दिया। इसके बाद शिवाजी ने एक के बाद एक कई किलों पर अधिकार कर लिया। बीजापुर के सुल्तान को शिवाजी की बढ़ती प्रभुता देखकर गुस्सा आया और उन्होंने शाहजी को अपने पुत्र को नियंत्रण पर रखने को कहा। शाहजी की बात पर शिवाजी ने कोई ध्यान नहीं दिया और मावलों की सहायता से अपने अधिकार क्षेत्र में बढ़ोतरी करते गए। आदिल शाह ने अफ़ज़ल खाँ को शिवाजी को ग़िरफ़्तार करने के लिए भेजा। शिवाजी ने अफ़ज़ल की समझते हुए उसकी सेना का वध कर दिया। इस के बाद शिवाजी के पिता शाहजी को गिरफ्तार कर लिया गया। शिवाजी ने अपने पिता को छुड़ा लिया और समझौते के मुताबिक बीजापुर के खिलाफ़ आक्रमण बन्द कर दिया।
आदिलशाह की मृत्यु के बाद बीजापुर में अराजकता छा गई और स्थिति को देखकर औरंगजेब ने बीजापुर पर आक्रमण कर दिया। शिवाजी ने तो उस समय तक औरंगजेब के साथ संधि वार्ता जारी रखी थी पर इस मौके पर उन्होंने कुछ मुगल किलों पर आक्रमण किया और उन्हें लूट लिया। औरंगजेब इसी बीच शाहजहाँ की बीमारी के बारे में पता चलने के कारण आगरा चला गया और वहाँ वो शाहजहाँ को कैद कर खुद शाह बन गया। औरंगजेब के बादशाह बनने के बाद उसकी शक्ति काफ़ी बढ़ गई और शिवाजी ने औरंगजेब से मुगल किलों को लूटने के सम्बन्ध में माफ़ी मांगी। अब शिवाजी ने बीजापुर के खिलाफ़ आक्रमण तेज कर दिया। अब शाहजी ने बीजापुर के सुल्तान की अपने पुत्र को सम्हालने के निवेदन पर अपनी असमर्थता ज़ाहिर की और शिवाजी एक-एक कर कुछ ४० किलों के मालिक बन गए। उन्होंने सूरत को दो बार लूटा और वहाँ मौजूद डच और अंग्रेज कोठियों से भी धन वसूला। वापस आते समय उन्होंने मुगल सेना को भी हराया। मुगलों से भी उनका संघर्ष बढ़ता गया और शिवाजी की शक्ति कोंकण और दक्षिण-पश्चिम महाराष्ट्र में सुदृढ़ में स्थापित हो गई।
उत्तर में उत्तराधिकार सम्बंधी विवाद के खत्म होते और सिक्खों को शांत करने के बाद औरंगजेब दक्षिण की ओर आया। उसने शाइस्ता खाँ को शिवाजी के खिलाफ भेजा पर शिवाजी किसी तरह भाग निकलने में सफल रहे। लेकिन एक युद्ध में मुगल सेना ने मराठों को कगार पर पहुँचा दिया। स्थिति की नाजुकता को समझते हुए शिवाजी ने मुगलों से समझौता कर लिया और औरंगजेब ने शिवाजी और उनके पुत्र शम्भाजी को मनसबदारी देने का वचन देकर आगरा में अपने दरबार में आमंत्रित किया। आगरा पहुँचकर अपने ५००० हजार की मनसबदारी से शिवाजी खुश नहीं हुए और आरंगजेब को भरे दरबार में भला-बुरा कहा। औरंगजेब ने इस अपमान का बदला लेने के लिए शिवाजी को शम्भाजी के साथ नजरबन्द कर दिया। लेकिन दोनों पहरेदारों को धोखा में डालकर फूलों की टोकरी में छुपकर भागने में सफल रहे। बनारस, गया और पुरी होते हुए शिवाजी वापस पुणे पहुँच गए। इससे मराठों में जोश आ गया और इसी बाच शाहजी का मृत्यु १६७४ में हो गई और शिवाजी ने अपने आप को राजा घोषित कर दिया।
अपने जीवन के आखिरी दिनों में शिवाजी ने अपना ध्यान दक्षिण की ओर लगाया और मैसूर को अपने साम्राज्य में मिला लिया। १६८० में उनकी मृत्यु के समय तक मराठा साम्राज्य एक स्थापित राज के रूप में उभर चुका था और कृष्णा से कावेरी नदी के बीच के इलाकों में उनका वर्चस्व स्थापित हो चुका था। शिवाजी के बाद उनके पुत्र सम्भाजी (शम्भाजी) ने मराठों का नेतृत्व किया। आरंभ में तो वे सफल रहे पर बाद में उन्हें मुगलों से हार का मुँह देखना पड़ा। औरंगजेब ने उन्हें पकड़कर कैद कर दिया। कैद में औरंगजेब ने शम्भाजी से मुगल दरबार के उन बागियों का नाम पता करने की कोशिश की जो मुगलों के खिलाफ विश्वासघात कर रहे थे। इस कारण उन्हें यातनाए दी गई और अन्त में तंग आकर उन्होंने औरंगजेब को भला बुरा कहा और संदेश भिजवाया कि वे औरंगजेब की बेटी से शादी करना चाहते हैं। उनकी भाषा और संदेश से क्षुब्ध होकर औरंगजेब ने शम्भाजी को टुकड़े टुकड़े काटकर उनके मांस को कुत्तों को खिलाने का आदेश दे दिया।
शम्भाजी की मृत्यु के बाद शिवाजी के दूसरे पुत्र राजाराम ने गद्दी सम्हाली। उनके समय मराठों का उत्तराधिकार विवाद गहरा गया पर औरंगजेब भी बूढ़ा हो चला था इस लिए मराठों को सफलता मिलने लगी और वे उत्तर में नर्मदा नदी तक पहुँच गए। बीजापुर का पतन हो गया था और मराठों ने बीजापुर के मुगल क्षेत्रों पर भी अधिकार कर लिया। औरंगजेब की मृत्यु के बाद तो मुगल साम्राज्य कमजोर होता चला गया और उत्तराधिकार विवाद के बावजूद मराठे शक्तिशाली होते चले गए। उत्तराधिकार विवाद के चलते मराठाओं की शक्ति पेशवाओं (प्रधानमंत्री) के हाथ में आ गई और पेशवाओं के अन्दर मराठा शक्ति में और भी विकार हुआ और वे दिल्ली तक पहुँच गए। १७६१ में नादिर शाह के सेनापति अहमद शाह अब्दाली ने मराठाओं को पानीपत की तीसरी लड़ाई में हरा दिया। इसके बाद मराठा शक्ति का ह्रास होता गया। उत्तर में सिक्खों का उदय होता गया और दक्षिण में मैसूर स्वायत्त होता गया। अंग्रेजों ने भी इस कमजोर राजनैतिक स्थिति को देखकर अपना प्रभुत्व स्थापित करना आरंभ कर दिया। बंगाल और अवध पर उनका नियंत्रण १७७० तक स्थापित हो गया था और अब उनकी निगाह मैसूर पर टिक गई थी।
यूरोपीय शक्तियों का प्रादुर्भाव
भारत की समृद्धि को देखकर पश्चिमी देशों में भारत के साथ व्यापार करने की इच्छा पहले से थी। यूरोपीय नाविकों द्वारा सामुद्रिक मार्गों का पता लगाना इन्हीं लालसाओं का परिणाम था। तेरहवीं सदी के आसपास मुसलमानों का अधिपत्य भूमध्य सागर और उसके पूरब के क्षेत्रों पर हो गया था और इस कारण यूरोपी देशों को भारतीय माल की आपूर्ति ठप पड़ गई। उस पर भी इटली के वेनिस नगर में चुंगी देना उनको रास नहीं आता था। कोलंबस भारत का पता लगाने अमरीका पहुँच गया और सन् 1487-88 में पेडरा द कोविल्हम नाम का एक पुर्तगाली नाविक पहली बार भारत के तट पर मालाबार पहुँचा। भारत पहुचने वालों में पुर्तगाली सबसे पहले थे इसके बाद डच आए और डचों ने पुर्तगालियों से कई लड़ाईयाँ लड़ीं। भारत के अलावा श्रीलंका में भी डचों ने पुर्तगालियों को खडेड़ दिया। पर डचों का मुख्य आकर्षण भारत न होकर दक्षिण पूर्व एशिया के देश थे। अतः उन्हें अंग्रेजों ने पराजित किया जो मुख्यतः भारत से अधिकार करना चाहते थे। आरंभ में तो इन यूरोपीय देशों का मुख्य काम व्यापार ही था पर भारत की राजनैतिक स्थिति को देखकर उन्होंने यहाँ साम्राज्यवादी और औपनिवेशिक नीतियाँ अपनानी आरंभ की।
पुर्तगाली
22 मई 1498 को पुर्तगाल का वास्को डी गामा भारत के तट पर आया जिसके बाद भारत आने का रास्ता तय हुआ। उसने कालीकट के राजा से व्यापार का अधिकार प्राप्त कर लिया पर वहाँ सालों से स्थापित अरबी व्यापारियों ने उसका विरोध किया। 1499 में वास्को-डी-गामा स्वदेश लौट गया और उसके वापस पहुँचने के बाद ही लोगों को भारत के सामुद्रिक मार्ग की जानकारी मिली।
सन् 1500 में पुर्तगालियों ने कोचीन के पास अपनी कोठी बनाई। शासक सामुरी (जमोरिन) से उसने कोठी की सुरक्षा का भी इंतजाम करवा लिया क्योंकि अरब व्यापारी उसके ख़िलाफ़ थे। इसके बाद कालीकट और कन्ननोर में भी पुर्तगालियों ने कोठियाँ बनाई। उस समय तक पुर्तगाली भारत में अकेली यूरोपी व्यापारिक शक्ति थी। उन्हें बस अरबों के विरोध का सामना करना पड़ता था। सन् 1506 में पुर्तगालियों ने गोवा पर अपना अधिकार कर लिया। ये घटना जमोरिन को पसन्द नहीं आई और वो पुर्तगालियों के खिलाफ हो गया। पुर्तगालियों के भारतीय क्षेत्र का पहला वायसऱय डी-अल्मीडा था। उसके बाद [[अल्बूकर्क](1509)] पुर्तगालियों का वायसराय नियुक्त हुआ। उसने 1510 में कालीकट के शासक जमोरिन का महल लूट लिया।
पुर्तगाली इसके बाद व्यापारी से ज्यादे साम्राज्यवादी नज़र आने लगे। वे पूरब के तट पर अपनी स्थिति सुदृढ़ करना चाहते थे। अल्बूकर्क के मरने के बाद पुर्तगाली और क्षेत्रों पर अधिकार करते गए। सन् 1571 में बीजापुर, अहमदनगर और कालीकट के शासकों ने मिलकर पुर्तगालियों को निकालने की चेष्टा की पर वे सफल नहीं हुए। 1579 में वे मद्रास के निकच थोमें, बंगाल में हुगली और चटगाँव में अधिकार करने में सफल रहे। 1580 में मुगल बादशाह अकबर के दरबार में पुर्तगालियों ने पहला ईसाई मिशन भेजा। वे अकबर को ईसाई धर्म में दीक्षित करना चाहते थे पर कई बार अपने नुमाइन्दों को भेजने के बाद भी वो सफल नहीं रहे। पर पुर्तगाली भारत के विशाल क्षेत्रों पर अधिकार नहीं कर पाए थे। उधर स्पेन के साथ पुर्तगाल का युद्ध और पुर्तगालियों द्वारा ईसाई धर्म के अन्धाधुन्ध और कट्टर प्रचार के के कारण वे स्थानीय शासकों के शत्रु बन गए और 1612 में कुछ मुगल जहाज को लूटने के बाद उन्हें भारतीय प्रदेशों से हाथ धोना पड़ा।
अंग्रेज़ और फ्रांसिसी
इंग्लैंड के नाविको को भारत का पता कोई 1578 इस्वी तक नहीं लग पाया था। 1578 में सर फ्रांसिस ड्रेक नामक एक अंग्रेज़ नाविक ने लिस्बन जाने वाले एक जहाज को लूट लिया। इस जहाज़ से उसे भारत जाने वाले रास्ते का मानचित्र मिला। 31 मई सन् 1600 को कुछ व्यापारियों ने इंग्लैंड की महारानी एलिज़ाबेथ को ईस्ट इंडिया कम्पनी की स्थापना का अधिकार पत्र दिया। उन्हें पूरब के देशों के साथ व्यापार की अनुमति मिल गई। 1601-03 के दौरान कम्पनी ने सुमात्रा में वेण्टम नामक स्थान पर अपनी एक कोठी खोली। हेक्टर नाम का एक अंग्रेज़ नाविक सर्वप्रथम सूरत पहुँचा। वहाँ आकर वो आगरा गया और जहाँगीर के दरबार में अपनी एक कोठी खोलने की विनती की। जहाँगीर के दरबार में पुर्तगालियों की धाक पहले से थी। उस समय तक मुगलों से पुर्तगालियों की कोई लड़ाई नहीं हुई थी इस कारण पुर्तगालियों की मुगलों से मित्रता बनी हुई थी। हॉकिन्स को वापस लौट जाना पड़ा। पुर्तगालियों को अंग्रेजों ने 1612 में सूरत में पराजित कर दिया और सर टॉमस रो को इंग्लैंड के शासक जेम्स प्रथम ने अपना राजदूत बनाकर जहाँगीर के दरबार में भेजा। वहाँ उसे सूरत में अंग्रेजों को कोठी खोलने की अनुमति मिली।
इसी समय सन् 1611 में भारत में व्यापार करने के उद्देश्य से एक फ्रांसीसी कंपनी की स्थापना की गई थी। फ्रांसिसियों ने 1668 में सूरत, 1669 में मछलीपट्नम् तथा 1674 में पाण्डिचेरी में अपनी कोठियाँ खोल लीं। आरंभ में फ्रांसिसयों को भी डचों से उलझना पड़ा पर बाद में उन्हें सफलता मिली और कई जगहों पर वे प्रतिष्ठित हो गए। पर बाद में उन्हें अंग्रेजों ने निकाल दिया।
प्रवीण जयविक्रमा
प्रवीण जयविक्रमा (जन्म 30 सितंबर 1998) एक पेशेवर श्रीलंकाई क्रिकेटर हैं जो राष्ट्रीय टीम के लिए खेलते हैं। उन्होंने अप्रैल 2021 में श्रीलंका क्रिकेट टीम के लिए अंतरराष्ट्रीय क्रिकेट में पदार्पण किया।
हाइड्रोक्विनोन
हाइड्रोक्विनोन एक कार्बनिक यौगिक है।
स्वतंत्रता सेनानी एक्स्प्रेस २५६२
स्वतंत्रता सेनानी एक्स्प्रेस 2562  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नई दिल्ली रेलवे स्टेशन (स्टेशन कोड:NDLS) से 08:35PM बजे छूटती है और दरभंगा जंक्शन रेलवे स्टेशन (स्टेशन कोड:DBG) पर 06:05PM बजे पहुंचती है। इसकी यात्रा अवधि है 21 घंटे 30 मिनट।
अंदर बाहर (1984 फ़िल्म)
अंदर बाहर १९८४ में बनी हिन्दी भाषा की फ़िल्म है।
नौगावाँ गाँव, बाह (आगरा)
नौगावाँ बाह, आगरा, उत्तर प्रदेश स्थित एक गाँव है।
दलाई लामाओं की सूची
यह तिब्बत के दलाई लामाओं की सूची है। दलाई लामा के 14 मान्यता प्राप्त अवतार हो चुके हैं|
एक गैर-मान्यता प्राप्त दलाई लामा, न्गवांग येशे ग्यात्सो (1707 में घोषित), ल्हा-बज़ांग खान द्वारा "सच्चे" छठे दलाई लामा के रूप में भी रहे हैं - हालाँकि, उन्हें कभी भी अधिकांश आबादी द्वारा इस तरह स्वीकार नहीं किया गया था।
हाइड्रॉक्सिप्रोलिन
हाइड्रॉक्सिप्रोलिन एक कार्बनिक यौगिक है।
ज़ूलैंडर
ज़ूलैंडर (Zoolander) 2001 की अमेरिकी हास्य फ़िल्म है। इसका निर्देशन बेन स्टिलर ने किया है और वह ही फ़िल्म के मुख्य अभिनेता हैं। फ़िल्म में, डेरेक ज़ूलैंडर (बेन स्टिलर), एक मंदबुद्धि सुपर मॉडल है। फैशन उद्योग के शीर्ष लोग, जैकोबिम मुगातु (विल फेरेल) और डेरेक के एजेंट मॉरी बॉलस्टीन (जेरी स्टिलर) को मलेशिया के प्रधानमंत्री (वुडरो असाई) की हत्या करने के लिए कहा जाता है। मलेशिया के प्रधानमंत्री ऐसे कानून पास करने वाले होते हैं जिससे उनके कारोबार को नुकसान पहुंचेगा। मुगातु और बॉलस्टीन ज़ूलैंडर का ब्रेनवॉश करके उससे हत्या कराने की योजना बनाते हैं।
इसी बीच, ज़ूलैंडर के पास कई व्यक्तिगत और करियर समस्याएं बनी हुई हैं। जिनमें से है एक है उसकी गिरती लोकप्रियता। उसका परिवार मॉडलिंग में जाने के लिए उससे निराश है। वह भी अपने असली उद्देश्य को खोजने की कोशिश करता है। क्योंकि उसे लगता है कि वह एक मॉडल नहीं कुछ और बनने के लिए पैदा हुआ है। बाद में, पत्रकार मटिल्डा जेफ़्रीज़ (क्रिस्टीन टेलर) को हत्या की इस योजना के बारे में पता चल जाता है और वह डेरेक ज़ूलैंडर को इसके बारे में सूचित करती है। डेरेक अपने प्रतिस्पर्धी मॉडल हेंसल (ओवेन विल्सन) के साथ मेल-मिलाप कर लेता है। फिर तीनों प्रधानमंत्री की हत्या को रोकने की कोशिश करते हैं।
फैशन उद्योग पर व्यंग्य करते हुए इस फिल्म को आलोचकों से आम तौर पर सकारात्मक समीक्षा मिली और यह बॉक्स-ऑफिस पर सफल रही। एक अगली कड़ी, ज़ूलैंडर 2 को फरवरी 2016 में रिलीज़ किया गया था। उसे नकारात्मक समीक्षा मिली।
मोंगिया
￼ मोगिया समाज एक आदिम समाज  हैं।
नामों से जाना जाता है। बागरी, बावरी ,बावरिया, बागरिया ,पारधी ,बहेलिया देवीपूजक, टाकणकार ,पारधी, देवीपूजक आदि नाम है।
मोंगिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सुखोई एसयू-1
सुखोई एसयू-1 या आई-330 (Sukhoi Su-1 or I-330) द्वितीय विश्व युद्ध की शुरुआत में सोवियत संघ द्वारा निर्मित उच्च ऊंचाई वाला लड़ाकू विमान का एक प्रोटोटाइप था। इसका बेहतर संस्करण जिसे सुखोई एसयू-3 (आई-360) के नाम से जाना जाता है, को भी उसी वर्ष निर्माण और परीक्षण किया गया था। दोनों संस्करण का बड़े पैमाने पर उत्पादन नहीं किया गया था।
विकास
1939 में, सुखोई को एक उच्च ऊंचाई वाला लड़ाकू विमान डिजाइन करने का काम सौंपा गया था, जिसके परिणामस्वरूप सुखोई एसयू-1 एक सुव्यवस्थित लकड़ी के अर्द्ध-मोनोकोक धड़ के साथ एक पारंपरिक मोनोपलेन को बनाया गया था। विमान की मुख्य विशेषता क्लिमोव एम-105पी इंजन से निकास गैसों द्वारा संचालित टीके-2 टर्बोचार्जर्स की एक जोड़ी को जोड़ा गया था। प्रोटोटाइप मई 1940 में खार्कोव में सुखोई संयंत्र में पूरा हुआ था। विमान को पहली बार 15 जून 1940 मे ए.पी. चेर्नेवस्की के नियंत्रण में चलाया गया था। परीक्षण 3 अगस्त तक जारी रहे, जब तक चेर्नोवस्की गलती से लैंडिंग गियर के साथ नहीं उतरे। सितंबर के मध्य में मरम्मत के पूरा होने के बाद, परीक्षण फिर से शुरू हुआ। लेकिन 2 अक्टूबर को एक इन-फ़्लाइट इंजन की विफलता के परिणामस्वरूप एक मृत लैंडिंग हुई। सीमित उड़ान परीक्षण अप्रैल 1 9 41 तक जारी रहा। जब तक सुखोई एसयू-1 10,000 मीटर (32,810 फीट) पर 641 किमी / घंटा (345 kn, 400 मील प्रति घंटे) की एक शीर्ष गति तक पहुंच नहीं गया। हालांकि, टर्बोचार्जर्स अविश्वसनीय साबित हुए और उनके बिना विमान योकोवल याक-1 का प्रदर्शन न्यनतम रहा था।
सुखोई एसयू-3
दूसरा सुखोई एसयू-1 प्रोटोटाइप, जिसे सुखोई एसयू-3 के रूप में बनाया गया था। उसके पंख के क्षेत्रफल अनुभाग में 17 मी² (183 फीट²) तक कम कर लिया था। 1941 में पूर्ण होने के बाद, सुखोई एसयू-3 ने सुखोई एसयू-1 की तुलना में बेहतर प्रदर्शन किया। लेकिन टीके-2 टर्बोचार्जर्स के साथ जारी समस्याओं से इसे भी सामना करना पड़ा। 16 अप्रैल 1 41 को आगे का विकास रद्द कर दिया गया था, जब विश्वसनीय टीके-2 टर्बो-चार्जर्स का उत्पादन विलंबित हुआ था।
दो प्रोटोटाइप विमानों का भाग्य अनिश्चित था। कुछ रिपोर्टों के अनुसार, नोवोसिबिर्स्क के पास एक ट्रेन की बमबारी के दौरान सुखोई एसयू-1 को नष्ट कर दिया गया था। जबकि सुखोई एसयू-3 ग्रेट पैट्रियटिक वॉर के दौरान नोवोसिबिर्स्क शहर में नष्ट हो गया था।
शक्कर नदी
यह नर्मदा की सहायक नदी है इसका उद्गम छिंदवाड़ा ज़िला की अमरवाड़ा तहसील के 18 किलोमीटर उत्तर में हैँ। यह उद्गम से निकलकर सतपुड़ा महाखण्ड कोयला क्षेत्र में बहते हुए अन्त में उत्तर में नर्मदा नदी में मिल जाती हैँ।
शक्कर नदी को पौराणिक काल मे मधुमती नदी के नाम से लोग जाना करते थे
कंठीपाली, सांरगढ मण्डल
कंठीपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मोखेता
मोखेता में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
मैरीगोल्ड (2007 फ़िल्म)
मैरीगोल्ड 2007 में बनी हिन्दी भाषा की फिल्म है।
मरसिया २
उर्दू साहित्य में करुण रस से भरी हुई उस शोकपूर्ण कविता को मरसिया कहते हैं जिसमें किसी मरने वाले की प्रशंसा की गई हो। मरसिया किसी भी मृत व्यक्ति का हो सकता है पर उर्दू में अधिकतर मरसिए मुसलमानों के रसूल के नाती इमाम हुसैन और उनके परिवार के शोक जनक विनाश के संबंध में लिखे गए हैं। यजीद के सैनिकों ने बड़ी कठोरता से इमाम के मित्रों, बच्चों और नातेदारों को रेगिस्तान में तीन दिन तक भूखा प्यासा रखकर शहीद कर दिया और स्त्रियों को लूट कर बंदी बना लिया। मरसिया का यही विषय-वस्तु होता है। आरंभ में इसका कोइ नीयत रूप न था पर अब अधिकतर मरसिए 6 पंक्तियों के मुसद्दस रूप में लिखे जाते हैं।
शेरशाह सूरी मस्जिद
शेरशाह सूरी मस्जिद, जिसे शेरशाही मस्जिद भी कहा जाता है, अफगान शैली की वास्तुकला की एक मस्जिद है। शेरशाह सूरी ने अपने शासनकाल की याद में 1540-1545 में इस मस्जिद का निर्माण करवाया था। यह धवलपुरा के पास पूरब दरवाजे के दक्षिण-पश्चिम कोने पर स्थित है।
पाली, हरियाणा
पाली  भारत के हरियाणा राज्य के रिवाड़ी जिले का सबसे बड़ा ग्राम है। यह रेवाड़ी-नारनौल राजमार्ग पर रिवाड़ी से १७ किमी पर स्थित है। यह स्थान यहाँ स्थित बाबा निमड़ी वाले हनुमानजी मंदिर के लिये प्रसिद्ध रहा है। इस मन्दिर को तीर्थ की तरह माना जाता है एवं स्थानीय लोगों के मन में यहां के लिये अपार श्रद्धा है। यह मन्दिर भूमि से ६०० फ़ीट की ऊंचाई पर पाली ग्राम से १.५ कि.मी दूर स्थित है।
पाली की सीमाएं १३ ग्रामों से लगती हैं जिनमें नांगली, बालाहीर, माजरा,बवाना, कुण्डल, गोठडा़, नान्धा एवं मामरिया कुछ हैंँ। यहां वर्ष २००९ में स्थानीय पंचायत के भ्रष्टाचार के विरोध में एक 'युवा विकास समिति' गठित हुई थी जिसने सफ़लतापूर्वक ध्येय प्राप्त किया एवं प्रसिद्धि भी पाई।
भूगोल
पाली की भौगोलिक स्थिति 28.12°N, 76.51°W पर है।
क्लासिक आत्मकेंद्रित
क्लासिक आत्मकेंद्रित या क्लासिक ऑटिज्म, एक पुराना न्यूरोडेवलपमेंटल निदान है जिसे अब आत्मकेंद्रित स्पेक्ट्रम विकार का हिस्सा माना जाता है । 'ऑटिज्म' शब्द का ऐतिहासिक रूप से विशेष रूप से क्लासिक ऑटिज्म को संदर्भित करने के लिए उपयोग किया जाता था, लेकिन अब यह ऑटिज्म स्पेक्ट्रम को अधिक व्यापक रूप से संदर्भित करने के लिए सबसे लोकप्रिय शब्द है।
माता-पिता ने अक्सर अपने बच्चे के जीवन के पहले तीन वर्षों के दौरान आत्मकेंद्रित के लक्षण देखे।
ऑटिज़्म को आनुवंशिक और पर्यावरणीय कारकों के संयोजन के कारण होने की परिकल्पना की गई थी, आनुवंशिक कारकों के साथ भारी प्रबलता के बारे में सोचा गया था। अन्य प्रस्तावित पर्यावरणीय कारणों को लेकर विवाद हैं ; उदाहरण के लिए, टीका परिकल्पना , जो हालांकि अप्रमाणित है, कुछ समुदायों में प्रभावी बनी हुई है। समकालीन डायग्नोस्टिक मैनुअल में केवल एक निदान शामिल है - ऑटिज्म स्पेक्ट्रम डिसऑर्डर (एएसडी) - जिसमें क्लासिक ऑटिज्म के साथ-साथ एस्पर्जर सिंड्रोम और व्यापक विकास संबंधी विकार शामिल हैं जो अन्यथा निर्दिष्ट नहीं हैं (पीडीडी-एनओएस)।
विश्व स्तर पर, 2015 तक क्लासिक ऑटिज्म के 24.8 मिलियन लोगों को प्रभावित करने का अनुमान लगाया गया था ।
जस्सीय़ाल
जस्सीय़ाल , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
बहुकंपित्र
बहुकम्पित्र (multivibrator) ऐसा एलेक्ट्रानिक परिपथ है जिसका उपयोग दो-स्थिति वाले (two-state) विविध आंकिक निकायों (जैसे कम्पित्र, टाइमर, फ्लिप-फ्लॉप आदि) के निर्माण में किया जाता है। इसमें दो प्रवर्धक युक्तियाँ (जैसे ट्रान्जिस्टर या एलेक्ट्रान ट्यूब आदि) प्रतिरोध और संधारित्र द्वारा क्रास-कपुल्ड होते हैं।
बहुकंपित्र तीन तरह के होते हैं -
स्वचलित बहुकंपित्र का आउटपुट किसी एक स्थिति में स्थिर नहीं रहता बल्कि लगातार उच्च (हाई) से निम्न (लो) और निम्न से उच्च में बदलता रहता है। बदलने की यह आवृत्ति परिपथ में लगे अवयवों (प्रायः प्रतिरोध व संधारित्र) के मान से निर्धारित होती है।
एकस्थितिक बहुकंपित्र का आउटपुट अधिकांश समय किसी एक स्थिति (निम्न या उच्च) में पड़ा रहता है (जिसे स्थायी अवस्था कहते हैं) किन्तु इसके इनपुट में एक ट्रिगर देने पर इसका आउटपुट क्षणिक रूप के दूसरी अवस्था (उच्च या निम्न) में जाकर पुनः स्थायी अवस्था में चला जाता है। आउटपुट क्षणिक अवस्था में कितने समय रहेगा, यह परिपथ के अवयवों के मान से निर्धारित होता है। इस परिपथ को 'मोनो शॉट' या 'वन शॉट' भी कहते हैं।
द्विस्थितिक बहुकंपित्र वे हैं जिनका आउटपुट निम्न तथा उच्च दोनों ही स्थितियों में स्थायी रूप से बना रह सकता है। इसके आउटपुट को एक स्थायी अवस्था से दूसरी स्थायी अवस्था में बाहर से एक ट्रिगर पल्स देकर बदला (फ्लिप किया) जा सकता है। इसीलिए इसे 'फ्लिप-फ्लॉप' भी कहते हैं। अतः फ्लिप-फ्लॉप एक स्मृति (मेमोरी) की तरह समझा जा सकता है जो एक बिट की सूचना स्मरण रखता है।
उपयोग
बहुकम्पित्रों के अनेकों उपयोग हैं। इनका उपयोग वहाँ होता है जहाँ समयान्तर (timed intervals) का काम पड़ता है या वर्ग-पल्स की आवश्यकता हो। उदाहरण के लिए, जब सस्ते आईसी आने के पहले के काल में आवृत्ति-विभाजक (frequency divider) के काम के लिए बहुकम्पित्रों की श्रेणी का प्रयोग करना पड़ता था। मोनो शॉट का काम वहाँ पड़ता है जहाँ किसी पल्स के हाई होने के एक निश्चित अन्तराल के बाद कोई दूसरा काम करना हो। उदाहरण के लिए हमारे पास एक डिजिटल संकेत आता है जिसके हाई होते ही एक रिले चालू करना है और उसके १०० मिलीसेकेण्ड बाद दूसरा रिले चालू करना है तो वहाँ एक मोनोशॉट की आवश्यकता होगी।
बहुकम्पित्र आई सी
555 नामक ८-पिन वाली प्रसिद्ध आईसी से आसानी से स्वचलित बहुकंपित्र तथा मोनो शॉट बनाया जा सकता है। इसके अलावा स्वचलित बहुकंपित्र, मोनो शॉट तथा फ्लिप-फ्लॉप के लिए अन्य बहुत सी आईसी उपलब्ध हैं।
लागत लेखांकन
विभिन्न वैकल्पिक कार्यविधियों के एकत्रीकरण, विश्लेषण, मूल्यांकन एवं संक्षेपण को लागत लेखांकन (Cost accounting) कहते हैं। इसका लक्ष्य बताना है कि लागत की दक्षता के आधार पर कौन सा रास्ता सबसे उपयुक्त है।
आर॰ एन‌‍‍॰ कार्टर के अनुसार "वस्तु के निर्माण या किसी उपकरण में लगे माल का या श्रम का लेखा रखने की प्रणाली को लागत लेखांकन कहते हैं।"
परिचय
वर्तमान में लागत लेखांकन इतना महत्वपूर्ण हो गया है कि इस प्रतिस्पर्धा के युग में विकास करना संभव नहीं है। प्रत्येक उत्पादनकर्ता को लागत लेखांकन के सम्बन्ध में ज्ञान होना चाहिए तथा उसे व्यवस्थित रूप से लागत लेखे रखने चाहिए ताकि उसका उत्तरदायित्व बना रहे, जिसके फलस्वरूप वह प्रतिस्पर्धा के युग में अपने द्वारा उत्पादित माल पर अधिक से अधिक लाभ कमा सके।
लागतों पर नियंत्रण स्थापित करने के लिये वित्तीय लेखांकन पर्याप्त नहीं है। वर्तमान समय में वर्ष के अन्त में केवल लाभ-हानि खाता बनाकर व्यापार का लाभ ज्ञात कर लेना तथा चिट्ठा बनाकर व्यापार की आर्थिक स्थिति का पता लगा लेना ही पर्याप्त नहीं है। वित्तीय लेखांकन उत्पादन लागत से संबन्धित स्थिति को प्रस्तुत करने में असमर्थ है। वित्तीय लेखांकन प्रबन्धकों को उत्पादन एवं विक्रय संबन्धी नीतियों का निर्धारण करने में कोई सहायता प्रदान नहीं कर सकता। वित्तीय लेखांकन की इन्हीं सीमाओं को दूर करने के लिये लेखांकन की एक नयी शाखा लागत लेखांकन का जन्म हुआ।
लागत लेखा पद्धति पूर्ण लेखांकन पद्धति का एक भाग मात्र है। इस पद्धति की स्थापना लागत सम्बन्धी सूचनाएँ प्राप्त करने के लिये की जाती है। इसकी सहायता से उत्पाद सेवाओं व विभिन्न प्रक्रियाओं की लागत को नियंत्रित किया जा सकता है।
लागत लेखा विभाग से प्राप्त सूचनाओं का उपयोग सभी स्तरों पर व सभी विभागों द्वारा किया जा सकता है। लागत लेखा विभाग से प्राप्त ये सूचनाएँ अन्य विभागों के कार्य प्रभावी ढंग से निष्पादित करने में सहायता प्रदान करती हैं। प्रबन्धकों को निर्नय लेने में सहायता हेतु लागत सूचनाओं का सही प्रारूप में प्रस्तुत किया जाना आवश्यक है। ये सूचनाएँ निर्णयन के उद्देश्यों को ध्यान में रखकर उचित प्रारूप में प्रस्तुत की जाती हैं। ये सूचनाएँ प्रासंगिक हों तथा तथा समय पर प्रदान की जा सकें, इसके लिये अच्छी लागत लेखा पद्धति की स्थापना की जाती है।
लेखांकन के उद्देश्य
1) लागत ज्ञात करना
2) लागत पर नियंत्रण करना
3) विक्रय मूल्य का निर्धारण करना
5) सूचनाएं उपलब्ध करवाना
6) प्रबंध को सहायता
भारत में लागत लेखांकन का उद्गम
लागत लेखांकन के बढ़ते हुए महत्व को ध्यान में रखते हुए सन् 1944 में इंस्टीट्यूट ऑफ कॉस्ट एण्ड वर्क्स अकाउण्ट्स ऑफ इण्डिया (ICWAI) की स्थापना की गयी।
सामूहिक निगरानी
सामूहिक निगरानी या जन निगरानी नागरिकों के उस समूह की निगरानी करने के लिए एक संपूर्ण (सम्पूर्ण) या आबादी के एक बड़े हिस्से की जटिल निगरानी है। निगरानी अक्सर स्थानीय और संघीय सरकारों या सरकारी संगठनों, जैसे कि एनएसए और एफबीआई जैसे संगठनों द्वारा की जाती है, लेकिन इसे निगमों द्वारा भी किया जा सकता है (या तो सरकारों या अपनी पहल पर)। प्रत्येक देश के कानूनों और न्यायिक प्रणालियों के आधार पर, सामूहिक निगरानी में संलग्न होने के लिए आवश्यक वैधता और अनुमति। यह अधिनायकवादी शासनों का एकल सबसे सांकेतिक विशिष्ट गुण है। यह अक्सर लक्षित निगरानी से भी अलग है।
सामूहिक निगरानी को अक्सर आतंकवाद से लड़ने, अपराध और सामाजिक अशांति (अशान्ति) को रोकने, राष्ट्रीय सुरक्षा की रक्षा करने और जनसंख्या को नियंत्रित (नियन्त्रित) करने के लिए आवश्यक बताया गया है। इसके विपरीत, बड़े पैमाने पर निगरानी को समान रूप से गोपनीयता के अधिकारों का उल्लंघन करने, नागरिक और राजनीतिक अधिकारों और स्वतंत्रता (स्वतन्त्रता) को सीमित करने और कुछ कानूनी या संवैधानिक प्रणालियों के तहत अवैध होने के लिए आलोचना की गई है। एक और आलोचना यह है कि बड़े पैमाने पर निगरानी से निगरानी राज्य या इलेक्ट्रॉनिक पुलिस राज्य का विकास हो सकता है जहाँ नागरिक स्वतंत्रता (स्वतन्त्रता) का उल्लंघन होता है या COINTELPRO जैसे कार्यक्रमों द्वारा राजनीतिक असंतोष (असन्तोष) को कम किया जाता है। ऐसे राज्य को अधिनायकवादी राज्य कहा जा सकता है।
2013 में, संयुक्त राज्य अमेरिका की राष्ट्रीय सुरक्षा एजेंसी (NSA) द्वारा निगरानी प्रथाओं पर एडवर्ड स्नोडेन के 2013 के वैश्विक निगरानी प्रकटीकरण के बाद विश्व सरकारों द्वारा सामूहिक निगरानी के कृत्य पर प्रश्न सूचक चिह्न लगाया गया था। रिपोर्टिंग दस्तावेजों के आधार पर स्नोडेन ने विभिन्न मीडिया आउटलेटों में इस निगरानी को लेकर जानकारी सार्वजनिक की, जिससे नागरिक स्वतंत्रता (स्वतन्त्रता) और डिजिटल युग में निजता के अधिकार के बारे में बहस शुरू हो गई। सामूहिक निगरानी को एक वैश्विक मुद्दा माना जाता है।   संयुक्त राज्य अमेरिका के एयरोस्पेस कॉर्पोरेशन ने निकट भविष्य में होने वाली घटना का वर्णन किया है जिसे वे "GEOINT Singularity" कहते हैं जिसमें पृथ्वी की सतह पर मौजूद हर चीज पर हर समय नजर रखी जाएगी और कृत्रिम बुद्धिमत्ता प्रणालियों का विश्लेषण किया जाएगा।
ड्यूश बैंक
डॉइश बैंक एजी (वास्तविकता में "जर्मन बैंक";[IPA-de|ˈdɔʏtʃə ˈbaŋk][1];fwb: DBK[2],nyse: DB[3]) एक अंतर्राष्ट्रीय सर्वव्यापी बैंक है जिसका मुख्यालय फ्रैंकफर्ट, जर्मनी में है। बैंक के पास 72 देशों में 80,000 से भी अधिक कर्मचारी हैं और यह यूरोप, अमेरिका के एशिया पैसिफिक व् उद्भवित बाज़ारों में यह महत्त्वपूर्ण स्थान रखता है।
बैंक निजी व् व्यवसायिक ग्राहकों के साथ साथ कार्पोरेट व् संस्थागत ग्राहकों को भी वित्तीय उत्पाद व् सुविधाएं प्रदान करता है। सुविधाओं में विक्रय, व्यवसाय और ऋण व् इक्विटी की शुरुआत; विलय व् अधिग्रहण (एम&ए); जोखिम प्रबंधन उत्पाद, जैसे कि व्युत्पाद, कार्पोरेट वित्त, संपत्ति प्रबंधन, खुदरा बैंकिंग, कोष प्रबंधन और लेनदेन बैंकिंग इत्यादि सम्मिलित है।
जोसेफ एकरमैन, सन 2002 से ड्यूश बैंक के प्रमुख प्रबंधक अधिकारी व् समूह प्रबंधन समिति के अध्यक्ष हैं। 2009 के अंत में वह इस बात पर सहमत हो गए थे कि वह अगले तीन सालों यानि की 2013 तक ड्यूश बैंक के प्रमुख प्रबंधक बने रहेंगे। ड्यूश बैंक फ्रैंकफर्ट (एफडब्ल्यूबी)(FWB) व् न्यूयार्क स्टॉक एक्सचेंज (एनवाईएसइ)(NYSE) दोनों में ही सूचीबद्ध है।
इतिहास
1870-1919 ड्यूश बैंक की स्थापना 1870 में बर्लिन, जर्मनी में विदेशी व्यापार के एक विशेषज्ञ बैंक के रूप में हुई थी। बैंक का अधिनियम संवैधानिक रूप से 22 जनवरी 1870 को अंगीकृत किया गया था और 10 मार्च 1870 को प्रुशिया की सरकार ने इसे बैंकिंग अनुज्ञापत्र (लाइसेंस) दे दिया था। इसके संविधान में विदेशी व्यापार पर विशेष बल दिया गया था; "कंपनी का उद्देश्य सभी प्रकार के बैंकिंग लेनदेन के संपादन से है, विशेषतः जर्मनी अन्य यूरोपीय देशों और विदेशी बाज़ारों के मध्य सम्बन्ध को प्रोत्साहित करने व सहायता प्रदान करने से है।
बैंक की पहली घरेलू शाखाएं, जिनका उद्घाटन 1871 और 1872 में हुआ था, वह ब्रेमेन व हैमबर्ग में खोली गयी थीं। विदेशों में इसका प्रथम प्रयास भी इसके शीघ्र बाद ही आरम्भ हो गया, यह शंघाई (1872) और लन्दन (1873) में हुआ। इस स्तर पर, पहले ही, बैंक और आगे बढ़ने, नॉर्थ अमेरिका और साउथ अमेरिका, एशिया व टर्की में निवेश करने के बारे में सोच रहा था।
बैंक के प्रारंभिक वर्षों की बड़ी परियोजनाओं में यूएस का नौर्दर्न पैसिफिक रेलमार्ग और बग़दाद रेलवे (1888) सम्मिलित थे। जर्मनी में, बैंक स्टील कंपनी क्रुप (1879) के बॉन्ड प्रस्तावों के वित्तपोषण में क्रियात्मक थी और इसने रसायन कंपनी बायर को बर्लिन स्टॉक मार्केट में प्रविष्ट करवाया.
ड्यूश बैंक के प्रारंभिक दशक त्वरित विस्तार के दशक थे। निर्गमन व्यवसाय का महत्व 1880 के दशक में बढ़ने लगा और 1890 के दशक में तो यह वास्तव में काफी ऊंचाई पर पहुंच गया। बैंक ने जर्मनी के विद्युत् अभियांत्रिकी उद्योग के विकास में काफी बड़ी भूमिका निभायी, लेकिन इसे लौह व स्टील उद्योग में भी अच्छा आधार मिला। जर्मनी में एक मजबूत आधार मिलने से विदेशों में भी व्यवसाय वित्तपोषण का मार्ग खुल गया, जिसके कारण कई वर्षों तक बैंक बहुत व्यस्त रहा, इसका सर्वोत्तम ज्ञात उदहारण बग़दाद रेलवे है।
1890 के अंतिम पांच वर्षों में ड्यूश बैंक में विस्तार के एक नए काल का आरम्भ हुआ। बैंक ने बड़े स्थानीय बैंकों के साथ गठबंधन किया, जिससे उसे जर्मनी के प्रमुख औद्योगिक क्षेत्रों में प्रवेश मिल सके। सांझेदारी, जर्मनी के बैंकिंग उद्योग में धीरे-धीरे हो रहे केन्द्रीकरण का लक्षणात्मक संकेत थी। ड्यूश बैंक के लिए, स्वयं की घरेलू शाखाएं अब भी बहुत महत्त्वपूर्ण थीं; 1886 में फ्रैंकफर्ट शाखा और 1892 में म्यूनिख शाखा आरम्भ हुई, जबकि अन्य और शाखाओं की स्थापना ड्रेस्डेन और लिपजिग में 1901 में हुई।
इसके अतिरिक्त, बैंक ने विदेशी व्यापार को बढ़ावा देने के लिए विशेषज्ञ संस्थानों के महत्व को भी शीघ्रतापूर्वक समझ लिया। विदेश मंत्रालय की ओर से डाला गया हल्का दबाव, 1886 में ड्यूश युबेर्शीशे बैंक की स्थापना में और तीन वर्ष बाद नव प्रतिष्ठित ड्यूश -एशियाटिक बैंक के आहरण में महत्त्वपूर्ण रहा, कंपनियों की सफलता ने यह प्रदर्शित कर दिया कि उनका अस्तित्व एक सशक्त व्यवसायिक योग्यता के आधार पर है। जब 1914 के वसंत के महीने में "फ्रैंकफ़र्टर जीटंग" ने अपने पथालों को बताया कि ड्यूश बैंक "विश्व का सबसे बड़ा बैंक था", फ्रैंकफ़र्टर जीटंग, एर्स्ट्स मॉर्गेनब्लैट, 5 मार्च 1924. तब इस दावे ने एक ऐतिहासिक कीर्तिमान बनाया था और साथ ही साथ यह एक काल का अंत भी था। विश्व युद्ध I के दौरान, दूरदृष्टि युक्त उत्साह का वह स्रोत जिसने कई दृढ निश्चयी कंपनियों को सफलता के लिए प्रेरित किया था, वह समाप्त हो गया।
1919-1933
युद्ध के तुरंत बाद का समय वास्तव में ऋणशोधन का समय था। पहले ही अपनी तमाम विदेशी संपत्ति खो देने के कारण, ड्यूश बैंक अन्य संपत्ति को बेचने के लिए विवश था। जो पहले प्राप्त किया जा चुका था उसे किनारे लगाने में ही काफी मेहनत लग गयी। लेकिन नए व्यापार भी मिल रहे थे, जिनमे से कुछ का प्रभाव काफी लम्बे समय तक रहने वाला था। बैंक ने फिल्म निर्माण कंपनी यूएफए की स्थापना और डाइमलर व् बेन्ज़ के विलय में काफी महत्त्वपूर्ण भूमिका निभायी.
1929 में बैंक ने ड्यूश बैंक und DiscontoGesellschaft, के निर्माण के लिए अन्य स्थानीय बैंकों के साथ विलय कर लिया, उस समय यह जर्मनी के बैंकिंग इतिहास में हुआ अब तक का सबसे बड़ा विलय था। इस विलय का एक कारण बढ़ती हुई लागत थी। दूसरा कारण 1920 के दशक के दौरान संपूर्ण उद्योग जगत में केंद्रीकरण की प्रवृत्ति थी। यह विलय विश्व में उद्भवित आर्थिक व् बैंकिंग संकट को संतुलित करने के लिहाज से बिलकुल उचित समय पर हुआ। 1937 में, कंपनी का नाम पुनः ड्यूश बैंक हो गया।
राजनीतिक प्रभाव के सन्दर्भ में, यह संकट शताब्दी का सर्वाधिक विनाशकारक आर्थिक घटनाक्रम था। तरल पूंजी की कमी जिसने बैंकों को शिथिल कर दिया था, वह अल्पावधि विदेशी ऋण व् अपना ऋण चुका पाने में अक्षम उधारकर्ताओं के संयोजन से और भी बढ़ गयी, जबकि अवस्था की कठोरता ने परिस्थिति को और भी उग्र कर दिया। जर्मन बैंकों के लिए, उद्योग जगत में यह संकट एक ऐतिहासिक घटना थी। यह उस परिस्थिति की ओर वापसी जैसा था जो कुछ मायनों में "स्वर्ण काल" का स्मरण कराती थी, जब कई वर्षों तक प्रथम विश्व युद्ध की सम्भावना को नकारा जाता था।
1933-1945
एडॉल्फ हिटलर के सत्ता में आने व थर्ड रेक की स्थापना के बाद, ड्यूश बैंक ने अपने तीन यहूदी बोर्ड सदस्यों को निष्काषित कर दिया था। आने वाले वर्षों में ड्यूश बैंक ने यहूदियों के व्यापार के आर्यीकरण (आर्यों को सौंप देना) में भी भाग लिया, इसके स्वयं के इतिहासकारों के अनुसार, नवम्वर 1938 तक बैंक इस प्रकार के 363 अधिकरणों में शामिल था। युद्ध के दौरान, ड्यूश बैंक ने पूर्वीय यूरोप के अधिपत्य की प्रक्रिया में जर्मनवासियों के हाथों में पड़ने वाले अन्य बैंकों को निगमित कर दिया। ड्यूश ने गेस्टापो (नाज़ी पार्टी की ख़ुफ़िया पुलिस) के लिए बैंकिंग सुविधाएं प्रदान कीं और औशविज़ शिविर व समीप स्थित आईजी फ़ार्बेन सुविधाओं के निर्माण के लिए धन उधार भी दिया। ड्यूश बैंक ने फरवरी 1999 में औशविज़ में अपने संलग्न होने का खुलासा किया। होलोकॉस्ट (यहूदियों का विध्वंस) उत्तरजीवियों द्वारा दाखिल मुकदमे के फलस्वरूप दिसंबर 1999 में, ड्यूश ने अन्य बड़ी जर्मन कंपनियों के साथ मिलकर, मुआवज़े की राशि में 5.2 बिलियन डॉलर का योगदान किया। द्वितीय विश्व युद्ध के दौरान ड्यूश बैंक का इतिहास, बैंक द्वारा नियुक्त स्वतंत्र इतिहासकारों द्वारा प्रलेखित किया गया था।
द्वितीय विश्व युद्ध के दौरान, ड्यूश बैंक प्राग में बोहेमियन यूनियन बैंक के प्रबंधन के लिए उत्तरदायी हो गया, इस बैंक की शाखाएं प्रोटेक्टोरेट और स्लोवाकिया, युगोस्लाविया में बैन्कवेरें, में भी थीं (जो अब दो वित्तीय निगमों में विभाजित किया जा चुका है, एक सर्बिया में और एक क्रुएशिया में), एम्सटर्डम का एल्बर्ट डि बैरी बैंक, एथेंस में द नैशनल बैंक ऑफ़ ग्रीस, ऑस्ट्रिया व् हंगरी में द ओएस्टररेकिश क्रेडिट एंसटाल्ट-बैन्कवेरें, बुल्गारिया में डच-बुल्गारिश क्रेडिटबैंक और बुकारेस्ट में बैंका कॉमर्शियल रोमाना. इसकी एक अन्य शाखा टर्की, इस्तांबुल में भी है।
द्वितीय विश्व युद्ध के बाद
द्वितीय विश्व युद्ध में जर्मनी की हार के बाद, 1948 में मित्र राष्ट्रों ने, ड्यूश बैंक के 10 स्थानीय बैंको में विघटित हो जाने के आदेश दिए। बाद में यह 10 स्थानीय बैंक 1952 में 3 प्रमुख बैंकों के रूप में एकीकृत कर दिए गए: नॉरड्यूश बैंक एजी; सुडड्यूश बैंक एजी और रेनिश-वेस्ट फेलिश बैंक एजी. 1957 में, ड्यूश बैंक एजी के बनाने के लिए इन तीनों बैंकों का विलय कर दिया गया, इसके फलस्वरूप बने ड्यूश बैंक का मुख्यालय फ्रैंकफर्ट में था।